**Διεθνές Βραβείο Ανθρωπίνων Δικαιωμάτων Ludovic Trarieux 2020**

Η τελετή απονομής του Βραβείου θα γίνει στις 28 Σεπτεμβρίου 2021 στο Παρίσι, στον Δικηγορικό Σύλλογο του Παρισίου (Αμφιθέατρο Louis- Edmond Pettiti).

Η τελετή απονομής του Βραβείου δεν μπορούσε να πραγματοποιηθεί το 2020 λόγω της διεθνούς υγειονομικής κατάστασης και αναβλήθηκε για φέτος.

**Ebru και Barkin Timtik (Tουρκία)**

To 25ο Διεθνές Βραβείο Ανθρωπίνων Δικαιωμάτων Ludovic Trarieux απονεμήθηκε το 2020, από το Προεδρείο που συγκεντρώθηκε στα γραφεία του Δικηγορικού Συλλόγου Γενεύης, ομόφωνα στις Εbru και Barkin Timtik.

Η Barkin Timtik, 38 ετών και η Ebru Timtik, 42 ετών, είναι αδελφές. Και οι δύο είναι δικηγόροι στο Δικηγορικό Σύλλογο Κωνσταντινούπολης, μοιράστηκαν τις ίδιες διώξεις και υπέστησαν τα ίδια βάσανα. Και οι δύο μέλη του Συνδέσμου Προοδευτικών Δικηγόρων (ÇHD), εργάστηκαν στο Halkin Hukuk Barosu («Γραφείο Δικαιωμάτων των Ανθρώπων» –HHB). Χειριζόντουσαν ευαίσθητες υποθέσεις μελών του κινήματος DHKP-C και υφίσταντο συνεχή παρενόχληση από το 2013. Η Barkin Μπάρκιν φυλακίστηκε για πρώτη φορά μεταξύ 23 Ιανουαρίου 2013 και στις 21 Μαρτίου 2014 στα πλαίσια της δίκης του ÇHD1, παραμένει επίσης μία από τις κατηγορούμενες για " συμμετοχή σε τρομοκρατική οργάνωση", μόνο και μόνο λόγω των φερόμενων σχέσεων της CHD με το DHKP / C.

Η Barkin και η Ebru Timtik συνελήφθησαν εκ νέου στις 12 Σεπτεμβρίου του 2017, ακριβώς δυο μέρες πριν από την ακρόαση, όπου έπρεπε να υπερασπιστούν τους πελάτες τους, Νuriye Gulmen και Semih Ozakca, δύο καθηγητές σε απεργία πείνας για την απόλυση τους με διάταγμα. Δεκαέξι άλλοι δικηγόροι από την Ένωση Προοδευτικών Δικηγόρων θα συλληφθούν διαδοχικά την ίδια περίοδο με την κατηγορία ότι επισκέφθηκαν τους πελάτες τους στον τόπο κράτησης τους και τους ενημέρωσαν για το δικαίωμά τους να σιωπούν.

Αφού πέρασαν ένα χρόνο υπό κράτηση, η Barkin και η Ebru Timtik εμφανίστηκαν στις 10 Σεπτεμβρίου 2018 στο δικαστικό μέγαρο του Bakirkoy όπου, μαζί με τους συναδέλφους τους, ζήτησαν να έρθουν και να δώσουν εξηγήσεις αυτοπροσώπως για τις άδικες και ψευδείς κατηγορίες εναντίον τους ενώ οι δικαστές ήθελαν να τους αναγκάσουν να εμφανιστούν μέσω βιντεοδιάσκεψης. Αντιμέτωποι με αυτή την άρνηση, το δικαστήριο της Κωνσταντινούπολης διέταξε να οδηγηθούν οι κρατούμενοι σε δίκη. Τέσσερις ημέρες αργότερα, η Barkin και η Ebru Timtik αλλά και οι συγκατηγορούμενοί τους αφέθηκαν ελεύθεροι. Αλλά την επόμενη μέρα, μετά από έφεση της εισαγγελίας, το ίδιο τμήμα αποφάσισε να επαναφέρει την κράτηση σε 12 από τους απελευθερωμένους δικηγόρους .H Barkin Timtik ήταν μεταξύ των κρατουμένων που επέστρεψαν στο καθεστώς κράτησης. H Ebru Timtik δεν ανευρέθη για να συλληφθεί.

Η δίκη συνεχίστηκε στις 18 Μαρτίου 2019, αλλά μετά από δύο ημέρες, το Δικαστήριο διέκοψε ξαφνικά τη διαδικασία και έκρινε ένοχους όλους τους κατηγορούμενους. H Barkin Timtik καταδικάστηκε στη μεγαλύτερη ποινή, σε 18 χρόνια και 9 μήνες φυλάκιση για "σύσταση και διεύθυνση ένοπλης τρομοκρατικής οργάνωσης" σύμφωνα με το άρθρο 314-1 του τουρκικού ποινικού κώδικα.

Εν τω μεταξύ, η Ebru Timtik δικάστηκε και καταδικάστηκε ερήμην της σε φυλάκιση 13,5 ετών. Τρεις μήνες αργότερα, συνελήφθη ξανά στην Κωνσταντινούπολη. Στις 3 Ιανουαρίου 2020, ξεκίνησε απεργία πείνας για να αναγνωριστεί το δικαίωμά της σε δίκαιη δίκη, την οποία δεν είχαν ποτέ οι κατηγορούμενοι και για να εξετάσουν τα ανώτερα δικαστήρια την έφεσή της. Στις 5 Απριλίου, ενώ δεν είχε εισακουστεί, μετέτρεψε την απεργία της σε «απεργία θανάτου». Μετά από απεργία πείνας 200 ημερών, το Ινστιτούτο Ιατροδικαστικής την κήρυξε ανίκανη να υπομείνει τη φυλάκιση, ωστόσο στις 14 Αυγούστου το Συνταγματικό Δικαστήριο απέρριψε το αίτημα αποφυλάκισης της.

Δεκατρείς ημέρες αργότερα, πέθανε, την 238η μέρα της απεργία πείνας, στις 27 Αυγούστου 2020. Ζύγιζε τότε μόνο τριάντα κιλά.